open-index/open-wikipedia-markdown huggingface dataset:
Blonde-luokka (risteilijä)

**Blonde** oli Britannian Kuninkaallisen laivaston tiedusteluristeilijäluokka, jonka kaksi alusta rakennettiin osana vuoden 1909 laivasto-ohjelmaa. Ne palvelivat ensimmäisessä maailmansodassa. Luokan alukset poikkesivat edeltäneestä Boadicea-luokasta siten, että niihin asennettiin 21 tuuman torpedoputket, neljä nelituumaista lisää ja kannen panssarointia lisättiin konehuoneiden kohdalta.

Luokan alukset suunniteltiin toimimaan hävittäjälaivueiden tiedustelijoina, jolloin niiden tuli kyetä etsimään vihollisen aluksia sekä mahdollisesti tuhoamaan niitä. 

## Lähteet
*
*

### Viitteet

## Aiheesta muualla
Active-luokka (risteilijä)

**Active** oli Britannian Kuninkaallisen laivaston tiedusteluristeilijäluokka, jonka kolmesta aluksesta kaksi ensimmäistä rakennettiin osana vuoden 1910 laivasto-ohjelmaa ja kolmas alus osana vuoden 1911 laivasto-ohjelmaa. Luokan alukset palvelivat ensimmäisessä maailmansodassa. Luokan alukset poikkesivat edeltäneistä luokista vain hieman. Panssarointia oli paksunnettu keskilaivassa suojaamaan keveiltä tykeiltä, mutta alukset eivät suojan kasvamisesta huolimatta sopineet laivasto-osastoissa palvelemiseen.

Alukset oli helpoimmin erotettavissa kaarevan keulansa perusteella. 

6. elokuuta 1914 miinan upottamasta *[[HMS Amphion (1911)|HMS Amphionista]]* tuli Britannian Kuninkaallisen laivaston ensimmäinen ensimmäisessä maailmansodassa upotettu alus. 
## Lähteet

* 
* 

### Viitteet
Internet-keskustelupalstaohjelmistojen vertailu (PHP)

Tämä on **useiden [[keskustelupalsta]]pakettien vertailu**. Kaikki esitellyt ohjelmistot on ohjelmoitu PHP:llä.

## Yleisiä tietoja
Yleisiä tietoja palstoista: tekijä/yritys, lisenssi/hinta jne.

## Ominaisuudet

## Tietojen säilytystapa
Tietoa siitä, mitä tietojen tallennustapaa voidaan käyttää.

## Lähteet

## Aiheesta muualla
* Keskustelualueiden asetusvertailu 
* Keskustelualueohjelmistojen käyttäjäarvostelut
Huvudstaleden

**Huvudstaleden** oli suunniteltu poikittaisyhteys Tukholman ja Solnan välille Brommaplanilta Essingeledenille ja Klarastrandsledenille. Väylää suunniteltiin kaupunkimoottoritieksi ja sen rakennustyöt aloitettiin 1964, mutta se ei koskaan kokonaisuudessaan valmistunut.

## Historia
1950-luvulla tuli ajankohtaiseksi tieyhteyksien kehittäminen Tukholman keskikaupungin ja sen läntisten esikaupunkien välillä. Solnan vuoden 1958 yleiskaavassa ja "1960-luvun Tukholman liikenneväyläsuunnitelmassa" esitettiin tielinjaus Brommaplan–Ulvsundavägen–Bällstaviken–Huvudsta–Västra skogen–Karlbergs slott–Essingeleden–Klarastrandsleden. Rakennustyöt ensimmäisellä osuudella Ulvsundavägenin ja Frösundaledenin välillä aloitettiin 1964, samanaikaisesti Bällstavikenin ylittävän Huvudstabron-siltatyön kanssa. Ne molemmat vihittiin käyttöön 1967. Väylä suunniteltiin ja toteutettiin moottoritietasoiseksi. Tien jatkolle läpi Solnan tehtiin tilavaraukset ja risteäville kaduille rakennettiin sillat. Jopa eritasoliittymien rampit Essingeledenille rakennettiin valmiiksi. Rampit ovat vielä nykyäänkin nähtävissä Pampaslänkenin liittymässä.

## Nykytilanne
Työtä ei alkuvaiheen jälkeen kuitenkaan jatkettu koska se olisi edellyttänyt alkuperäissuunnitelmista poiketen kilometrin pituisen tunnelin kaivamista Huvudstan alle ympäristönäkökulmien noustua esille. Joitain pienempiä töitä silti tehtiin Pampaksen liittymässä 1982–1984. Siellä Tomtebodan postiterminaalin suuntaan johtava ramppi päättyy nyt pusikkoon. Nykyään Norrbyledenin nimellä tunnetun tien itäpää on liitetty Frösundaledeniin ja siitä itäänpäin jatkuvalla 200 metrin hylätyllä moottoritiepätkällä on opiskelijoiden asuntoparakkeja.
Marc Lamothe

**Marc Lamothe** (s. 27. helmikuuta 1974 New Liskeard, ON, Kanada) on kanadalainen uransa lopettanut jääkiekkomaalivahti.

## Ura
Montreal Canadiens varasi Lamothen neljännellä kierroksella vuonna 1994. Hän siirtyi heti seuraavaksi kaudeksi Canadiensin organisaatioon, mutta hän ei pelannut Canadiensin NHL-joukkueessa, vaan NHL-debyytti tuli kahden AHL:ssä ja kolmen IHL:ssä vietetyn kauden jälkeen Chicago Blackhawksissa kaudella 1999–2000. Lamothe pelasi kauden 2000–2001 Columbus Blue Jacketsin farmijoukkueessa, Syracuse Crunchissa ja kauden 2001–2002 Edmonton Oilersin farmissa Hamilton Bulldogsissa.

Kaudet 2002–2003 ja 2003–2004 Lamothe pelasi Detroit Red Wingsin organisaatiossa, jossa edusti AHL-joukkue Grand Rapids Griffinsiä ja pääsi toisella kaudellaan myös kahteen NHL-otteluun. Ensimmäisellä kaudellaan hänet palkittiin AHL:n parhaana maalivahtina Baz Bastien Trophyllä sekä yhdessä Joey MacDonaldin kanssa AHL:n vähiten maaleja päästäneelle maalivahtikaksikolle Harry Holmes Trophyllä. Lamothe valittiin myös AHL:n ensimmäiseen tähdistökentälliseen.

Lamothe siirtyi työsulkukaudella 2004–2005 Venäjälle ja Lokomotiv Jaroslavliin. Hän on sittemmin torjunut myös kaksi vuotta Severstal Tšerepovetsissa, vuoden SKA Pietarissa sekä vuoden kazakstanilaisessa Barys Astanassa. Lamothe jäi kauden 2008–2009 jälkeen vapaaksi agentiksi ja hän siirtyi marraskuussa 2009 jääkiekon SM-liigassa pelaavan Lahden Pelicansin riveihin. Lamothe lopetti uransa kauden 2010–2011 jälkeen DEL-liigan Hamburg Freezersissä.

## Lähteet
*
Tommy Wirkola

**Tommy Wirkola** (s. 6. joulukuuta 1979 Alattio, Norja) on norjalainen elokuvaohjaaja. Hän on opiskellut Finnmarkin ja Lillehammerin yliopistossa sekä Bond Universityssä Australiassa. Wirkolalla on kveeni- ja suomensaamelainen tausta.

Wirkolan ensimmäinen kokoillan elokuva oli *Kill Buljo: The Movie* vuonna 2007. Elokuva parodioi Quentin Tarantinon *[[Kill Bill]]* -saagaa. Tammikuussa 2009 sai ensi-iltansa komediallinen kauhu- ja splatter-elokuva *[[Død snø]]*, jonka nimi on kansainvälisessä levityksessä *Dead Snow*. Suomessa elokuvaa on esitetty muun muassa Night Visions -tapahtumassa  marraskuussa 2009, ja se sai tuolloin yleisöpalkinnon. Vuonna 2010 valmistui pseudodokumentti *Kurt Josef Wagle og legenden om fjordheksa*, ja hänen ensimmäinen Hollywood-elokuvansa oli 3D-kauhukomedia *[[Hannu ja Kerttu: Noitajahti]]* (2013), jossa näyttelee myös suomalainen Pihla Viitala. Seuraava ohjaustyö, jatko-osa *[[Død snø 2]]* (2014), kuvattiin Norjassa. Tieteiselokuva *[[What Happened to Monday]]* (2017) syntyi eurooppalaisena yhteistuotantona, ja siinä Noomi Rapace esittää seitsemää identtistä sisarusta.

Tommy Wirkola on etäistä sukua 1960-luvun norjalaiselle mäkihyppääjälle Bjørn Wirkolalle.

## Lähteet

## Aiheesta muualla
* 
*
Eric Singleton

**Eric Singleton** (aik. **Eric Newkirt Singleton**, s. 6. marraskuuta 1968 New York, New York, Yhdysvallat) on yhdysvaltalainen räppäri ja lauluntekijä. Hän aloitti räppäämisen vuonna 1994. Hänen ensilevynsä *Downtown Girl* julkaistiin vuonna 1993. Hän oli myös saksalaisen synthpop-musiikkia ja myöhemmin eurodancea esittäneen yhtyeen Modern Talkingin rap-laulajana vuosina 1998–2000 ja 2001.

## Lähteet
Magnus Lönnqvist

**Magnus Lönnqvist** (s. 22. syyskuuta 1960) on entinen suomalainen triathlonisti.

Lönnqvist sai EM-pronssia puolimatkalla ja pitkällä matkalla 1985. Seuraavana vuonna hän voitti pitkän matkan Euroopan-mestaruuden. Vuonna 1989 hän oli pitkän matkan EM-kilpailussa neljäs ja sai joukkuekilpailussa kultaa. Hän voitti lisäksi muun muassa Suomen ensimmäisen teräsmieskilpailun Joroisissa 1983. Lönnqvist oli myös ensimmäinen suomalainen joka osallistui Havaijin Ironman-kilpailuun vuonna 1983.

Lönnqvistin ennätys täydellä matkalla oli 8.40.11 vuodelta 1986.
## Lähteet
K2 Sports

**K2 Sports** on yhdysvaltalainen urheiluvälinevalmistaja, joka valmistaa lumilautoja ja -kenkiä, polkupyöriä, rullaluistimia sekä laskettelu- ja hiihtovarusteita. Yritys perustettiin vuonna 1961 Washingtonin osavaltiossa nimellä **K2**. Vuonna 2003 se vaihtoi nimensä K2 Sportsiksi.

## Lähteet
Katja Woywood

**Katja Woywood** (synt. Kathinka Wozichewski) (s. 10. toukokuuta 1971 Länsi-Berliini, Saksa) on saksalainen näyttelijä. Hänet tunnetaan rooleistaan saksalaisissa televisiosarjoissa. Hän on näytellyt muun muassa sarjoissa *[[Vanha kettu|Kettu]]*, *[[Kahden keikka]]*, *[[Siska]]*, *[[Derrick]]*, *[[Rikospaikalla]]*, *[[Gegen den Wind]]*, *[[SOKO 5113]]*, *[[SOKO Leipzig]]*, *[[SOKO Kitzbühel]]* ja *[[Alarm für Cobra 11 - Die Autobahnpolizei]]*. Hän on näytellyt myös muutamissa elokuvissa.

## Yksityiselämä
Katja Woywood on naimisissa näyttelijä Marco Girnthin kanssa, he avioituivat elokuussa 1998. Heillä on yksi poika.

## Lähteet

## Aiheesta muualla
*
Marco Girnth

**Marco Girnth** (s.10. helmikuuta 1970 Düsseldorf, Länsi-Saksa) on saksalainen näyttelijä. Hänet tunnetaan roolistaan rikossarjassa *[[SOKO Leipzig]]*. Girnth näyttelee sarjassa rikoskomisario Jan Maybachia. Girnth on näytellyt ohjelmassa alusta asti. Hän on näytellyt myös tv-sarjassa *[[Die Strandclique]]* ja elokuvassa *[[Holgi]]* (2000).

## Palkinnot
*Best Young Actor Max Ophlüs Festival (2000)

## Yksityiselämä
Marco Girnth on naimisissa näyttelijä Katja Woywoodin kanssa. Heillä on yksi poika.

## Aiheesta muualla
*
United Fiber Systems

**United Fiber Systems Ltd** **UFS** tai **UniFiber** on singaporelainen rakennus- ja omaisuusyhtiö. UFS on listattu Singaporen pörssiin toimialoina metsä, sellu, rakennus ja omaisuudenhallinta. Yritys syntyi huhtikuussa vuonna 2002 , kun singaporelainen rakennusyhtiö  *Poh Lian Holdings Limited* osti mauritiuslaisen omaisuusyhtiön *Anrof Singapore Ltd *:n (ASL), johon sisältyi Neitsytsaarille rekisteröity tytäryritys Shinning Resources Ltd (SSR). ASL:n suurin osakkeenomistaja oli Neitsytsaarille rekisteröity Tektronix Industries Ltd, jonka omisti ruotsalaisen paperin markkinointiyhtiön CellMarkin johtajat. UFS:lla on selluliiketoimintaa ja puuplantaaseja, kuten PT HRB Forest Plantation: 268 585 ha, ainakin Indonesiassa ja Mauritiuksella.

## Yrityksen synty
Tektronixin enemmistöosakkaat omistivat maaliskuussa 2002 yli 25&nbsp;% CellMark Holdings AB:stä. Ruotsalainen CellMark on maailman suurin paperin ja sellun markkinointiyritys. Huhtikuusta 2001
CellMarkilla oli 10-vuotinen sopimus PT MBBM:n kanssa, jonka mukaan CellMark ostaa ainakin 90 % tehtaan sellusta ja sillä on etuosto-oikeus myös loppuun 10 %:iin. PT MBBM omisti luvan rakentaa sellutehdas. PT MBBM perustettiin 19.9.1996 tarkoituksena sellutehdas Etelä-Kalimantaniin Indonesiaan.

PT MBBM:n omisti entisen presidentin Suharton velipuoli, Probosutedjo. Probosutedjo erosi 8.1.2002 ja sai syytteen valtion metsävarojen kavalluksesta 5.9.2002. Vuonna 2000 Anrof Singapore Limited (ASL) osti PT MHB ja PT MBBM:n. Vuonna 2001 to PT MBBM omisti plantaaseja 259 000 hehtaaria ja PT HRB noin 76 000 hehtaaria. Jaakko Pöyryn arvioinnin mukaan yrityksen omistamat plantaasit eivät riitä tehtaan sellutarpeeseen. Akzo Nobel/Eka Chemicals peruutti 31.12.2002 sellutehtaalle rakennettavan kemiantehtaan.

## Omistus
UFS:ta perustettaessa huhtikuussa 2002 *Anrof Singapore Limited* **ASL** omistajat olivat Neitsytsaarille rekisteröidyt: Tektronix Industries Ltd 76,4&nbsp;%, E-Infohigh Ltd 5,33&nbsp;%, Automatrix Technology Ltd 5,33 %, Drayson Technology Ltd 5,33&nbsp;% ja Adriatic Assets Ltd 6,10&nbsp;% ja singaporelainen M.E.I. Project Engineers Private Ltd 1,52 %.

MEI on yksityinen insinööriyritys Singaporessa. Herra Wisanggeni Lauw omisti 100 % 3 yrityksestä: E-Infohigh, Automatrix ja Drayson. Yrityksen Adriatic Assets omistivat Wisanggeni Lauwn vaimot ja Tektronixin johtaja Karl Anders Lindman.

Yrityskauppojen seurauksena United Fiber System:n omistajat olivat 10.4.2003: 51 % Tektronix, noin 35 % julkiset osakkeet ja noin 10 % neljä Neitsytsaarille rekisteröityä yritystä: Adriatic Assets, Drayson Technology, Automatrix Technology ja E-Info High.

## Katso myös
* Metsäkato Indonesiassa
* Indonesian ympäristöpolitiikka

## Lähteet

## Aiheesta muualla
* UFS kotisivu 
* CellMark historia  CellMarkin kotisivu
UFS

**UFS** voi tarkoittaa seuraavia:
* United Fiber Systems, singaporelainen rakennus- ja omaisuusyhtiö
* Universal Flash Storage, tallennusmedia
* Unix File System, alkuperäisen Unixin tiedostojärjestelmä
SOKO Leipzig

**SOKO Leipzig** on saksalainen televisiosarja. Sarjaa on esitetty vuodesta 2001 lähtien. Sen tapahtumat sijoittuvat Leipzigiin. Saksassa SOKO Leipzigia esittää ZDF.

## Näyttelijät
* Melanie Marschke: rikoskomisario Ina Zimmermann (2001–)
* Amy Mußul: rikoskomisario Kim Nowak (2019–)
* Johannes Hendrik Langer: rikoskomisario Moritz Brenner (2021–)
* Andreas Schmidt Schaller: ylikomisario Hajo Trautzschke (2001–2023)
* Marco Girnth: rikoskomisario Jan Maybach (2001–2026)
* Gabriel Merz: rikoskomisario Miguel Alvarez (2001–2006)
* Tyron Ricketts: rikoskomisario Patrick Diego Grimm (2006–2009)
* Pablo Sprungala: rikoskomisario Vincent Becker (2009–2012)
* Steffen Schroeder: rikoskomisario Tom Kowalski (2012–2021)
* Nilam Farooq: rikoskomisario Olivia Fareedi (2013-2019)

## Ehdokkuudet
*German Television Award (2005)

## Aiheesta muualla
*
Nasu–Hakolan tauti

**Nasu–Hakolan tauti** eli **polykystinen lipomembranoottinen osteodysplasia ja sklerosoiva leukoenkefalopatia** (PLOSL) on autosomissa resessiivisesti periytyvä erittäin harvinainen sairaus. Sen esiintyvyys on poikkeuksellisen korkea Suomessa. Oireet puhkeavat nuorella aikuisiällä. Tyypillisiä varhaisia oireita ovat nivelkivut sekä varsinkin jaloissa ja nilkoissa esiintyvä turvotus. Sairauden piirteisiin kuuluvat myös luukystat ja kohonnut murtumavaara. 

Sairauden edetessä on esiintynyt persoonallisuuden ja käytöksen muutoksia, dementoitumista, motorisia ongelmia ja joskus esimerkiksi epilepsiaa. Tavallisesti sairastunut kuolee alle 50-vuotiaana.

Sairaus on nimetty japanilaisen Tsuyoshi Nasun  ja suomalaisen Panu Hakolan mukaan.

## Lähteet
* Harvinaiset.fi: Nasu-Hakolan tauti 

### Viitteet
Rated R

**Rated R** on R&B-laulaja Rihannan neljäs studioalbumi. Se julkaistiin 20. marraskuuta 2010 Def Jam Recordsingsin kautta. Albumilta julkaistiin singlet "Russian Roulette", "Hard" (mukana Young Jeezy), "Rude Boy", "Rockstar 101" (mukana Slash) ja "Te Amo". Albumilla Rihanna yhdistelee poppia ja R&B:ta hip hopiin, rockiin ja dubstepiin.

## Taustaa
Albumi sijoittui neljännelle sijalle Billboard 200 -listalla myyden ensimmäisellä viikolla 181&nbsp;000 kappaletta. Albumia on myyty maailmanlaajuisesti yli kolme miljoonaa kappaletta. Yhdysvalloissa albumi on myynyt platinaa.

## Kappaleet
# Mad House (tuottanut Chase & Status) - 1:34
# Wait Your Turn (tuottanut Chase & Status, StarGate) - 3:46
# Hard (mukana Young Jeezy) (tuottanut The-Dream, Tricky Stewart) - 4:10
# Stupid in Love (tuottanut StarGate, Ne-Yo) - 4:01
# Rockstar 101 (mukana Slash) (tuottanut The-Dream, Tricky Stewart) - 3:58
# Russian Roulette (tuottanut Chuck Harmony, Ne-Yo) - 3:47
# Fire Bomb (tuottanut Brian Kennedy) - 4:17
# Rude Boy (tuottanut StarGate, Robert Swire) - 3:42
# Photographs (mukana will.i.am) (tuottanut will.i.am) - 4:46
# G4L (tuottanut Chase & Status) - 3:59
# Te Amo (tuottanut StarGate) - 3:28
# Cold Case Love (tuottanut The Y's) - 6:04
# The Last Song (tuottanut Brian Kennedy, Ben Harrison) - 4:16

### Nokia Comes With Music -bonuskappaleet

 "Russian Roulette" (Donni Hotwheel Remix)" (tuottanut Donni Hotwheel) - 3:02
 "Hole in My Head" (mukana Justin Timberlake) (tuottanut The Y's) - 4:06


### Rated R: Remixed
# "Mad House" (Chew Fu Straight Jacket Fix Remix) - 2:12
# "Russian Roulette" (Chew Fu Black Russian Fix Remix) - 5:55
# "Rockstar 101" (mukana Slash) (Chew Fu Teacher's Pet Fix Remix) - 4:27
# "Wait Your Turn" (Chew Fu Can’t Wait No More Fix Remix) - 5:09
# "Photographs" (mukana will.i.am) (Chew Fu 35mm Fix Remix) - 5:59
# "Rude Boy" (Chew Fu Vitamin S Fix Remix) - 5:41
# "Hard" (mukana Jeezy) (Chew Fu Granite Fix Remix) - 5:28
# "G4L" (Chew Fu Guns in the Air Fix Remix) - 5:25
# "Fire Bomb" (Chew Fu Molotov Fix Remix) - 6:58
# "Stupid in Love" (Chew Fu Small Room Fix Remix) - 5:32

## Listasijoitukset

## Myynti

## Singlet
* "Russian Roulette" (julkaistu 3. marraskuuta 2009)
* "Hard" (julkaistu 19. tammikuuta 2010)
* "Rude Boy" (julkaistu 19. helmikuuta 2010)
* "Rockstar" 101" (julkaistu 21. toukokuuta 2010)
* "Te Amo" (julkaistu 11. kesäkuuta 2010)

## Julkaisuhistoria

## Lähteet
Marc Blitzstein

**Marc Blitzstein** (2. maaliskuuta 1905 Philadelphia, Pennsylvania &ndash; 22. tammikuuta 1964 Fort-de-France, Martinique) oli yhdysvaltalainen säveltäjä, pianisti ja näytelmäkirjailija.

Blitzstein aloitti esiintymiset jo 5 vuoden ikäisenä ja ensimmäisen sävellyksensä hän teki 7-vuotiaana. Philadelphian orkesterin solistina hän esiintyi 15-vuotiaana. Pianonsoittoa Blitzstein opiskeli 1920-luvulla Nadia Boulangerin ja Arnold Schönbergin johdolla Pariisissa ja Berliinissä. Blitzsteinin ensimmäinen ooppera *The Cradle Will Rock* valmistui 1937 ja aiheeltaan se käsitteli ammattiyhdistysten vastustusta kapitalistien taholta. Blitzsteinin muihin teoksiin kuuluvat *Regina*, joka pohjautui Lillian Hellmanin teokseen *The Little Foxes* ja Kurt Weillin ja Bertolt Brechtin *[[Kolmen pennin ooppera]]n* käännös ja uudelleensovittaminen. Monet Blitzsteinin musiikkiteokset herättivät ristiriitoja poliittisen sisältönsä takia. Vuonna 1958 hänet haastettiin HUACin, eli epäamerikkalaista toimintaa tutkineen Yhdysvaltain edustajainhuoneen komitean kuultavaksi. Blitzstein myönsi kuuluneensa aikaisemmin Yhdysvaltain kommunistiseen puolueeseen, mutta kieltäytyi yhteistyöstä komitean kanssa. Blitzstein kuoli pahoinpitelyn seurauksena 22. tammikuuta 1964.

## Lähteet

## Aiheesta muualla
*
FBI Most Wanted Terrorists

**FBI Most Wanted Terrorists** on Yhdysvaltain liittovaltion poliisin FBI:n luoma lista terroristeista, joita on etsintäkuulutettu ja joita Yhdysvaltain korkein oikeus syyttää terrorismista. Listan ensimmäinen versio julkaistiin loppuvuodesta 2001 syyskuun 11. päivän iskujen jälkeen. Tällöin lista kattoi 22 terroristia. Viimeisin lisäys listalle tehtiin joulukuussa 2009, kun listalle lisättiin neljä henkilöä epäiltynä Pan Amin lennon 777 kaappauksesta vuodelta 1986.

## Lista

1 Lisäksi 2 000 000 $ Yhdysvaltain lentäjäliitolta
2 Lisäksi 200 000 $ Yhdysvaltain puolustusministeriöltä

## Palkkiot
Listalla olevien henkilöiden pidätykseen johtavista vihjeistä maksetaan 5 miljoonasta dollarista ylöspäin. Tällä hetkellä suurin palkkio on tarjolla al-Qaidan johtajasta Ayman al-Zawahiriista, josta tarjottu palkkio on 25 miljoonaa.

Vuoteen 2001 mennessä Yhdysvaltain hallitus oli maksanut palkkioita 62 miljoonan dollarin edestä.

## Lähteet

## Aiheesta muualla
*FBI Most Wanted Terrorists currently listed page
In Flanders Fields

”**In Flanders Fields**” on tiettävästi tunnetuin ensimmäisen maailmansodan aikana kirjoitettu runo. Kanadalainen kenttälääkäri ja everstiluutnantti John McCrae kirjoitti Rondeau-tyylisen runon taistelussa kaatuneen ystävänsä Alexis Helmerin hautajaisten jälkeen. McCrae kirjoitti runon 3. toukokuuta 1915. Hän kirjoitti runon muistikirjaansa, mutta repi myöhemmin sivun irti. Irtirevityn sivun löysi McCraen upseeritoveri Francis Alexander Scrimger ja runo julkaistiin 8. joulukuuta samana vuonna lontoolaisessa *[[Punch]]*-lehdessä.

Runossa mainittu unikon kukkaa kasvoi ensimmäisen maailmansodan aikaan runsaasti Flanderin taistelukentillä sekä hautausmailla, joille kaatuneet haudattiin. Kukasta onkin muodostunut maailmansodan päättymispäivänä vietettävän Remembrance Day -muistopäivän symboli.

## Englanninkieliset sanat

## Lähteet

## Aiheesta muualla
Meena Kumari

**Meena Kumari** (1. elokuuta 1933 Bombay – 31. maaliskuuta 1972 Bombay) oli intialainen näyttelijä. Hän esiintyi urallaan kymmenissä elokuvissa, joiden joukossa on Guru Duttin ohjaama *[[Sahib Bibi Aur Ghulam]]* (1962). Näyttelijän yksityiselämää varjosti muun muassa hänen alkoholiongelmansa. Hän kuoli maksakirroosiin 38-vuotiaana.

Kumarin alkuperäinen nimi oli **Mahjabeen Bano**. Hän syntyi Bombayssa muslimi-isälle ja muslimiksi avioliiton myötä kääntyneelle äidille. Hän aloitti elokuvauransa varhain; ensimmäisen elokuvaroolinsa hän esitti jo vuonna 1939. Hän sai laajaa mainetta traagisten roolien esittäjänä, vaikka hän ei niihin rajoittunutkaan. Hänen viimeisiä elokuviaan oli *[[Pakeezah]]* (1972). Hän kärsi jo pitkälle edenneestä alkoholimaksasairaudesta, johon hän menehtyi pian elokuvan ilmestyttyä.

Kumari voitti neljä parhaan naispääosan Filmfare Awards -palkintoa vuosina 1954, 1955, 1963 ja 1966. Hän on myös julkaistu runoilija, joka lisäksi muistetaan myrskyisästä suhteestaan elokuvaohjaaja Kamal Amrohiin.

## Valikoitu filmografia
* *[[Baiju Bawra]]* (1952)
* *[[Parineeta (vuoden 1953 elokuva)|Parineeta]]* (1953)
* *[[Do Bigha Zamin]]* (1953)
* *[[Azaad]]* (1955)
* *[[Sharda (elokuva)|Sharda]]* (1957)
* *[[Dil Apna Aur Preet Parayi]]* (1960)
* *[[Sahib Biwi Aur Ghulam]]* (1962)
* *[[Aarti]]* (1962)
* *[[Dil Ek Mandir]]* (1963)
* *[[Kaajal]]* (1965)
* *[[Phool Aur Patthar]]* (1966)
* *[[Pakeezah]]* (1972)

## Palkinnot
* Filmfare Awards
** 1954: Paras naispääosa – *[[Baiju Bawra]]*
** 1955: Paras naispääosa – *[[Parineeta (vuoden 1953 elokuva)|Parineeta]]*
** 1963: Paras naispääosa – *[[Sahib Bibi Aur Ghulam]]*
** 1966: Paras naispääosa – *[[Kaajal]]*

* Bengal Film Journalists’ Association Awards
** 1963: Paras naispääosa (hindi) – *[[Aarti]]*
** 1965: Paras naispääosa (hindi) – *[[Dil Ek Mandir]]*
** 1973: Erikoispalkinto – *[[Pakeezah]]*

## Lähteet

## Aiheesta muualla

* 
* 
*
Jeremy Leggett

** Jeremy Leggett** (s. 1954) on englantilainen öljygeologi. Hän on geologian tohtori Oxfordin yliopistosta. 1980-luvulla Leggett oli opettaja London Imperial Collegeen kuuluvassa *Royal School of Mines*. Leggett  tutki 10 vuotta maapallon historiaa. Tutkimusten rahoittajiin sisältyi BP ja Shell. 1990-luvulla Jeremy Leggett siirtyi Greenpeacen palvelukseen ja toimi myös johtavana tieteellisenä asiantuntijana. Vuonna 2005 Leggett oli brittiläisen aurinkoenergiayhtiön Solarcentury toimitusjohtaja. 

## Näkemyksiä
Leggettin mukaan 90 % liikenteestä kulkee öljyllä ja 95 % tavaroista ja elintarvikkeista on tuotettu öljyn avulla. Hänen mukaansa hiilidioksidi vangitsee lämpöä ilmakehään ja öljy on rajallinen luonnonvara ja loppuu. Öljynetsijät olivat käyneet maailman läpi jo 1960-lukuun mennessä. 65 maasta, jossa oli löydetty öljyä vuonna 2005 yli 60 oli ohittanut löytöjen ja 49 tuotannon lakipisteen. ASPO:n *Association for the Study of Peak Oil* mukaan kaiken öljyn ja kaasun huippu saavutetaan vuonna 2015.  

Leggettin mukaan sijoittajan on nykypäivänä vaikea löytää uusiutuvaa energiaa vastaavia kasvunäkymiä muualta.

## Julkaisuja

* Half Gone: Oil, Gas, Hot Air and the Global Energy Crisis, Portobello, 2005
* The Carbon War: Global Warming and the End of the Oil Era, Penguin 1999

## Lähteet

## Aiheesta muualla
* A bright nuclear future: true or false? Guardian 10.11.2009
Alaraajojen laskimoiden vajaatoiminta

**Alaraajojen laskimoiden vajaatoiminta** on yksi tavallisimmista sairauksista länsimaissa. Sairauden esiintyvyys aikuisväestössä on keskimäärin 30–40 prosenttia, ja lieviä muutoksia voidaan todeta jopa 80 prosentilla ihmisistä.

Sairauden tärkein piirre on laskimoiden takaisinvirtaus. Takaisinvirtaus johtuu joko pinnallisten laskimoiden seinämän laajentumisesta tai syvän laskimotukoksen aiheuttamasta syvien laskimoläppien vauriosta, jolloin kyseessä on posttromboottinen oireyhtymä. Laskimoiden takaisinvirtaus johtaa ajan myötä laskimopaineen kohoamiseen, ja pitkään jatkuessaan se saattaa aiheuttaa turvotuksen ja kivun lisäksi sekä laskimolaajentumia eli suonikohjuja että laskimoperäisiä säärihaavoja.

## Lähteet
* Hus.fi, Alaraajan laskimoiden takaisinvirtauksen korjaaminen laskimoiden vajaatoiminnassa

## Aiheesta muualla
* Käypä hoito: Alaraajojen laskimovajaatoiminta
Lotta Lundberg

**Lotta Lundberg** (s. 1961 Uppsala) on ruotsalainen kirjailija.

## Teoksia
* *Låta sig hända*     (1999)
* *Färdas på en blick* (2001)
* *Allt jag vill ha*   (2003)
* *Skynda, kom och se* (2006); *Klovnin kyyneleet*, 2008, suom. Leena Vallisaari

## Lähteet
Summer's Moon

**Summer's Moon** on kanadalainen trilleri vuodelta 2009. Sen pääosaa esittää Ashley Greene. Se julkaistiin 10. marraskuuta 2009 suoraan DVD:lle. Elokuva tunnetaan myös nimellä *Summer's Blood*. 

## Juoni
*Summer's Moon* kertoo nuoresta naisesta nimeltä Summer (Greene). Hän päättää jättää kotinsa ja lähteä etsimään biologista isäänsä saatuaan tietää, että isä, jonka kanssa hän on koko elämänsä elänyt, ei olekaan hänen biologinen isänsä. Matkalla hän tapaa pojan nimeltä Tom Hoxey (Mooney). Tom ja Summer suuntaavat yöksi Tomin kotiin, jossa asuu myös Tomin äiti Gaia (Niven). Pian Summer tajuaa tehneensä elämänsä isoimman virheen. Tomin äiti Gaia lyö Summeria päähän ja hän menettää tajuntansa. Kun Summer seuraavaksi herää kellarissa, Tom kertoo Summerille että on muuttanut suunnitelmia tämän suhteen. Kellarissa Tomilla on oma "ihmispuutarhansa", ja selviytyäkseen Summerin on luotava läheinen suhde Tomiin.

## Rooleissa

## Lähteet
Thurgood Marshall

**Thurgood Marshall** (2. heinäkuuta 1908 Baltimore, Maryland – 24. tammikuuta 1993 Bethesda, Maryland) oli yhdysvaltalainen lakimies ja ensimmäinen afroamerikkalainen korkeimman oikeuden tuomari. Ennen korkeimman oikeuden tuomarin tehtävää Marshall toimi lakimiehenä muun muassa NAACP-järjestössä ja liittovaltion syyttäjänä. Näissä tehtävissä Marshall ajoi ja voitti korkeimman oikeuden oikeudenkäyntejä enemmän kuin kukaan muu yhdysvaltalainen.

## Varhainen elämä ja opinnot
Marshall syntyi Baltimoressa vuonna 1908. Hänen isoisä oli orja, samoin kuin hänen isoisänsä isä, joka oli syntynyt nykyisen Kongon demokraattisen tasavallan alueella. Marshallin isä oli rautatieaseman kantaja ja äiti opettaja. Marshallin alkuperäinen etunimi oli Thoroughgood, mutta hän lyhensi sen toisella luokalla Thurgoodiksi. Päätettyään *high schoolin* vuonna 1925 Marshall lähti opiskelemaan afroamerikkalaiseen Lincolnin yliopistoon Pennsylvaniaan. Yliopistossa Marshallin tuttavapiiriin kuuluivat muun muassa Ghanan tuleva presidentti Kwame Nkrumah ja muusikko Cab Calloway.
 
Valmistuttuaan yliopistosta Marshall olisi halunnut opiskella Marylandin yliopiston oikeustieteellisessä tiedekunnassa, mutta ei hakenut opiskelupaikkaa, koska yliopisto ei ottanut mustia opiskelijoita. Hän haki ja pääsi samana vuonna kuitenkin opiskelemaan lakia Howardin yliopistoon. Opiskeluaikana Marshall sai vaikutteita tiedekunnan dekaanilta Charles Hamilton Houstonilta, jonka tavoitteena oli korkeimman oikeuden vuonna 1898 antaman Plessy vastaan Ferguson -ennakkopäätöksen kumoaminen. Päätöksella korkein oikeus salli rotuerottelun "erillinen mutta samanarvoinen" -periaatteella.

## Ura
Päätettyään lakiopintonsa Marshall muutti New Yorkiin ja hänestä tuli NAACP:n lakiosaston päällikkö. Tehtävänsä vuoksi Yhdistyneet kansakunnat ja Yhdistynyt kuningaskunta pyysivät häntä osallistumaan itsenäistyvien Ghanan ja Tansanian perustuslakien luomiseen. Marshall osallistui myös NAACP:n edustajana lukuisien korkeimman oikeuden mustien syrjintää koskevien oikeustapauksien käsittelyyn. Näistä merkittävin oli vuoden 1954 Brown vastaan Topekan koululautakunta -tapaus, joka päätti rotuerottelun yhdysvaltalaisissa kouluissa.

Vuonna 1961 presidentti John F. Kennedy nimitti Marshallin liittovaltion vetoomustuomioistuimen () tuomariksi. Tuomarina hän teki yli 150 päätöstä, jotka käsittelivät muun muassa siirtolaisten oikeuksia ja yksityisyyden suojaa. Vuonna 1965 presidentti Lyndon Johnson nimitti Marshallin valta­kunnan­syyttäjäksi ().

### Korkeimmassa oikeudessa
Presidentti Johnson nimitti Marshallin kesäkuussa 1967 korkeimman oikeuden tuomariksi. Samalla hänestä tuli korkeimman oikeuden ensimmäinen afroamerikkalainen tuomari. Marshall työskenteli tuomarina 24 vuotta, aina vuoteen 1991 asti. Hän kuului oikeuden liberaaliin siipeen. Marshall puolusti erityisesti rikoksesta epäiltyjen oikeuksia. Marshallin mukaan kuolemanrangaistus oli kaikissa olosuhteissa Yhdysvaltain perustuslain vastainen, mutta hän oli näkemyksensä kanssa vähemmistössä.

## Lähteet

## Aiheesta muualla
HMS Active (1911)

**HMS Active** oli Britannian kuninkaallisen laivaston Active-luokan tiedusteluristeilijä, joka palveli ensimmäisessä maailmansodassa.

## Palvelus
*Active* liitettiin palvelukseen otettaessa lippulaivaksi Harwichiin] sijoitettuun 2. hävittäjälaivueeseen, jonka tehtävänä oli Englannin kanaalin itäpään meriliikenteen suojaaminen. Alus liitettiin 1915 Suureen laivastoon (), jonka mukana se otti osaa Skagerrakin taisteluun. Alus selvisi taistelusta ja se liitettiin myöhemmin samana vuonna johtoalukseksi Portsmouthiin sijoitettuun 4. hävittäjälaivueeseen. Alus siirrettiin 1917 Queenstowniin ja edelleen samana vuonna Välimeren laivastoon. *Active* myytiin 21. toukokuuta 1920 romutettavaksi.

## Lähteet

*
*

### Viitteet
Kynsiniemi

**Kynsiniemi** on kyläkunta ja niemi Nurmeksessa, kaupungin länsipuolella, Pielisen rannalla. Kynsiniemellä toimii oma kesäteatteri, joka järjestää näytöksiä kesä- ja heinäkuisin. Kynsiniemi on mökkeilijöiden aluetta. Kynsiniemen jatkeena Pielisessä on Kynsisaari. Kynsisaareen pääsee niemen eteläkärjessä sijaitsevasta Uitonniemen satamasta.



## Lähteet
Baseballin SM-sarja 1985

Vuonna 1985 pelattiin Baseballin SM-sarjan viides kausi. Uutuutena oli runkosarjan päätteeksi pelattavat pudotuspelit. Mestariksi selviytyi helsinkiläinen Kintaro.

## Runkosarja

## Semifinaalit

## Loppuottelut

## Lähteet

* http://www.baseball.fi/fin/dokumentit/historia/sbsl_1985.pdf
GPV

**GPV** (Grundström-Puljula-Vuorenmaa) on suomalainen freeyhtye, jonka Antti Vuorenmaa, Eero Grundström ja Sara Puljula perustivat vuonna 2007. Yhtye julkaisi ensimmäisen CD:nsä "Trombi 7708" vuonna 2009. Yhtyeen soitossa on piirteitä klassisesta musiikista, avantgardesta ja erilaisista kansanmusiikin tyyleistä. 

## Diskografia
### Albumit
* "Trombi7708", HRCD 1003 Hilland Records 2009

## Kokoonpano
* Eero Grundström: piano, harmoni
* Sara Puljula: kontrabasso
* Antti Vuorenmaa: sähkökitara, loopbox

* vierailevat muusikot:
** Panu Syrjänen, saksofoni, levyllä Trombi7708

## Aiheesta muualla
* http://www.myspace.com/geepeevee GPV:n Myspace-sivusto
Baseballin SM-sarja 1986

Baseballin SM-sarjan kuudes kausi pelattiin kesällä 1986. Kintaro voitti runkosarjan. EBSC, Espoo selviytyi kuitenkin mestariksi.

## Sarjataulukko

## Lähteet

* http://www.baseball.fi/fin/dokumentit/historia/sbsl_1986.pdf
* http://www.baseball.fi/fin/dokumentit/historia/sbsl_87_07.pdf
Baseballin SM-sarja 1987

Baseballin SM-sarja 1987 oli lajin seitsemäs sarjakausi Suomessa. Kausi huipentui kahden parhaan välisiin finaaleihin. Puumat palasi kultakantaan.

## Runkosarja

## Loppuottelu

## Lähteet

* http://www.baseball.fi/fin/dokumentit/historia/sbsl_1987.pdf
Baseballin SM-sarja 1993

Vuonna 1993 pelattiin välivuoden jälkeen Baseballin SM-sarjan 12.kausi. Loppuottelusarjassa kohtasivat Puumat Helsingistä ja Piraijat Riihimäeltä.

## Loppuottelut

## Lähteet

* Otava, MMM 1994 s.486 ()
Brown vastaan Topekan koululautakunta

**Brown vastaan Topekan koululautakunta** () on Yhdysvaltain korkeimman oikeuden vuonna 1954 antama päätös oikeustapaukseen *Oliver L. Brown et.al. v. the Board of Education of Topeka (KS) et.al.*. Päätöksen mukaan rotuerottelu yhdysvaltalaisissa kouluissa ja muissa julkisissa laitoksissa oli vastoin maan perustuslakia.

Yhdysvaltain korkein oikeus yhdisti viisi erillistä oikeustapausta *Brown vastaan Topekan koululautakunta* -päätöksen alle, jotka olivat alun perin lähtöisin Delawaresta, Kansasista, Etelä-Carolinasta, Virginiasta ja Washington D.C.:stä. Kaikki viisi oikeustapausta käsittelivät afroamerikkalaisten oppilaiden huonompia kouluolosuhteita rotuerotelluissa koululaitoksissa. Kansasin tapauksessa Topekan NAACP:n alajaosto haastoi vuonna 1951 osavaltion vuonna 1879 säätämän lain perustuslaillisuuden, joka salli rotuerotellut koulut tietyissä kaupungeissa niiden väestön perusteella. NAACP organisoi 13 afroamerikkalaisen koululaisen vanhemman ryhmän, johon kuuluvat vanhemmat yrittivät ilmoittaa lapsensa rotueroteltuihin valkoisiin kouluihin. Kun lapsia ei hyväksytty, NAACP vei asian oikeuteen vanhempien puolesta. Oikeudenkäynti sai nimensä Oliver Brown -nimisen kantajan mukaan. Korkeimmassa oikeudessa NAACP:n asianajajina toimivat ensin Charles H. Houston ja myöhemmin tuleva korkeimman oikeuden ensimmäinen afroamerikkalainen tuomari Thurgood Marshall.

Korkeimman oikeuden yksimielisessä (9–0) päätöksessä, jonka kirjoitti oikeuden puheenjohtaja Earl Warren, katsotaan, että rotuerottelu on perustuslain neljännentoista lisäyksen, joka takasi kaikille kansalaisille yhtenäisen kohtelun lain edessä, vastainen. Se kumosi korkeimman oikeuden 1896 tekemän päätöksen Plessy vastaan Ferguson, jonka perusteella osavaltioilla oli oikeus rotuerotella julkisia tiloja periaatteella “erillinen mutta samanarvoinen“.

Päätös aloitti Yhdysvalloissa koulutusjärjestelmän ja yleisemmän yhteiskunnallisen uudistuksen ja toimi innoittajana kansalaisoikeusliikkeen syntymiselle. Brown vastaan Topekan koululautakunta ei johtanut heti koulujärjestelmän rotuerottelun purkamiseen ja sitä vastustettiin voimakkaasti erityisesti etelävaltioissa. Vielä vuonna 1963 Alabaman kuvernööri George Wallace, joka oli vaalikampanjassaan luvannut puolustaa rotuerottelujärjestelmää millä hinnalla hyvänsä, yritti henkilökohtaisesti estää kolmen mustan oppilaan pääsyn Alabaman yliopistoon seisomalla sisäänkäynnin edessä. Lopulta presidentti John F. Kennedy joutui käyttämään kuvernööriä vastaan Alabaman kansalliskaartia.

## Lähteet

## Aiheesta muualla

* Brown v. Board of Education, 347 U.S. 483 (1954) Päätöksen teksti.
Baseballin SM-sarja 1984

**[[Baseballin SM-sarja]] 1984** oli lajin neljäs kausi. Puumien mestaruusputki sai edelleen jatkoa.

## Ottelut ja sarjataulukko

Uusinta mestaruudesta: Sluggers - Puumat 4-14

## Lähteet

* http://www.baseball.fi/fin/dokumentit/historia/sbsl_1984.pdf
Mathias Taube

**Mathias Taube** (21. syyskuuta 1876 Lindesberg – 23. kesäkuuta 1934 Tukholma) oli ruotsalainen näyttelijä. Hän esiintyi muun muassa Juhan roolissa Mauritz Stillerin Juhani Ahon romaaniin pohjautuvassa *[[Juha (vuoden 1921 elokuva)|Juha]]*-elokuvassa (, 1921). Hänen serkkunsa oli Evert Taube ja tyttärensä Aino Taube. 

Taube teki elokuvadebyyttinsä vuonna 1916.

## Lähteet

## Aiheesta muualla
* 
*
Berens Riverin lentoasema

**Berens Riverin lentoasema** ()  on lentoasema Kanadan Manitoban provinssissa, Berens Riverin kylässä. Kentän omistaa ja sitä ylläpitää Manitoban aluehallinto. Lentoonlähtöjä ja -laskuja oli vuonna 2008 yhteensä 2&nbsp;124.

## Lentoyhtiöt ja kohteet

## Lähteet
Baseballin SM-sarja 1989

**[[Baseballin SM-sarja]] 1989** oli lajin yhdeksäs sarjakausi Suomessa.

## Lopullinen järjestys

* 1 Devils, Helsinki
* 2 Puumat, Helsinki
* 3 Piraijat, Helsinki(?)
* 4 Coasters, Helsinki

Semifinaalit: 
* Devils – Piraijat 
* Coasters – Puumat

Pronssiottelu: 
* Piraijat - Coasters

Loppuottelut: 
* Devils – Puumat  otteluvoitot 2-1

## Lähteet

* Sportti kustannus Oy: Markku Siukonen - Matti Ahola:  Urheilun vuosikirja 1990 ()
* http://www.baseball.fi/fin/dokumentit/historia/sbsl_87_07.pdf
Sławomir Mrożek

**Sławomir Mrożek** (29. kesäkuuta 1930 Borzęcin, Puola – 15. elokuuta 2013 Nizza, Ranska) oli kansainvälisesti tunnetuimpia puolalaisia näytelmäkirjailijoista. Hän kuului vuoteen 1963 saakka Puolan yhdistyneeseen työväenpuolueeseen mutta poistui sitten 1968 Pariisiin ja palasi Puolaan vasta vuonna 1996.

Mrożekin teoksia ovat *Tango* (1964) ja *Emigrantit* (1974). Satiiristen näytelmiensä ohella hän on tehnyt pilapiirroksia. Mrożek sai vuonna 1971 Itävallan valtionpalkinnon eurooppalaisesta kirjallisuudesta.

Mrożek kuoli Nizzassa elokuussa 2013. Hän oli asunut Ranskassa meksikolaisen vaimonsa kanssa vuodesta 2008.

## Suomennetut teokset
* *Häät Atomilassa* (*Wesele w Atomicach*), Helsinki: Finn Lectura 2003 
* *Elefantti : satiireja* (*Slon*), saks. käännöksestä suom. Kristiina Kivivuori, Espoo: Weilin + Göös 1964 – 2. p. Espoo: Weilin + Göös 1980 
* *Elämää aloittelijoille*, suom. Päivi Paloposki, Helsinki: Bazar 2006 

### Esitetyt näytelmät
;Lähde
* *Avomerellä* (Na pelnym morzu)
* *Emigrantit* eli *Pakolaiset* (Emigranci)
* *Karol* (Karol)
* *Koiran ystävä ymmällä* (Kynolog w rozterce)
* *Lumottu yö* (Czarowna noc)
* *Luutnantin kuolema* (Smierc poruncznika)
* *Muotokuva* (Portret)
* *Onnellinen tapahtuma* (Szczęśliwe wydarzenie)
* *Poliisi* eli *Pommi* (Policjanci)
* *Striptease* (Strip-tease)
* *Tango* (Tango)
*  *Toinen erä* eli *Toinen ruokalaji* (Drugie danie)

## Lähteet
Baseballin SM-sarja 1988

**Baseballin SM-sarja 1988** oli lajin kahdeksas kausi Suomessa. Runkosarjan jälkeen kolme parasta pelasi loppusarjan ja mestariksi nousi Devils.

## Runkosarja

## Loppusarja

## Lähteet

* http://www.baseball.fi/fin/dokumentit/historia/sbsl_87_07.pdf
Baseballin SM-sarja 1990

Baseballin SM-sarja 1990 oli lajin kymmenes sarjakausi Suomessa.

## Lopullinen järjestys

* 1 Devils, Helsinki
* 2 Puumat, Helsinki
* 3 Coasters, Helsinki
* 4 Piraijat, Riihimäki

## Lähteet

* Spartakus Oy: Markku Siukonen - Matti Ahola:  Urheilun vuosikirja 1991 ()
* http://www.baseball.fi/fin/dokumentit/historia/sbsl_87_07.pdf
Baseballin SM-sarja 1995

**[[Baseballin SM-sarja]] 1995** oli lajin 14. SM-sarjakausi. Loppuottelussa kohtasivat Puumat ja Athletics.

## Loppuottelut

## Lähteet

* Otava: MMM 1996 ()
Baseballin SM-sarja 1996

Baseballin SM-sarja 1996 oli lajin 15. SM-sarjakausi. Loppuottelussa kohtasivat Athletics ja Expos, molemmat Espoosta.

## Runkosarja

## Loppuottelut

## Lähteet

* Otava: MMM 1997 ()
The Ecstasy of Gold

**The Ecstasy of Gold** () on Ennio Morriconen vuonna 1966 säveltämä kappale Sergio Leonen elokuvaan *[[Hyvät, pahat ja rumat]]* ja sen samannimiselle soundtrackille. Kappale soi kohdassa, jossa Eli Wallachin esittämä Tuco etsii hautausmaalta hautaa, joka sisältää 200&nbsp;000 dollaria kultakolikoita. Kappaletta on käytetty monissa muissa yhteyksissä ja siitä on tehty useita covereita.

Yhdysvaltalainen metallimusiikkia soittava Metallica on käyttänyt kappaletta vuodesta 1983 lähtien keikkojensa introna. Kappaleesta on tehty uusi versio Metallican ja Michael Kamenin johtaman San Franciscon sinfoniaorkesterin yhteistyössä albumille *[[S&M (albumi)|S&M]]* vuonna 1999. Metallica on vuonna 2007 tehnyt instrumentaaliversion kunnianosoituksena albumille *[[We All Love Ennio Morricone]]*.

Maailman arvostetuimpiin sellisteihin kuuluva Yo-Yo Ma soittaa kappaleen albumillaan *[[Yo-Yo Ma Plays Ennio Morricone]]*.

## Lähteet

## Aiheesta muualla
*
Lilyjets

**Lilyjets** on norjalainen tyttöbändi, jonka jäseniä ovat Lisbeth Marie T. Mjaugo (s. 1983), Kine Lee T. Aksnes (s. 1984) ja Tinki Tønseth Troye (s. 1984). He aloittivat laulamisen ja sanojen kirjoittamisen yhdessä jo nuorina. Yhtyeen levy-yhtiö on pohjoismaalainen Bonnier Amigo Music Group.

Yhtyeen ensimmäinen single "Going Blind" julkaistiin vuonna 2005 ja kappale menestyi hyvin varsinkin kotimaassaan Norjassa, kuten myös single "Perfect Picture", joka julkaistiin vuonna 2006.

Helsingissä pidetyissä NRJ Radio Awardseissa tammikuussa 2006 yhtye voitti palkinnon "Best Nordic Hit" (paras pohjoismaalainen hitti).

## Julkaisut

### Albumit
* 

### Singlet
* "Going Blind"
* "Crave"
* "Don't Let It Go to Your Head"
* "Perfect Picture (It Would Be Better)"
* "Hit By a Girl"
* "Song for You"
* "Save Me"

## Lähteet

## Aiheesta muualla
* Virallinen kotisivu 
* MySpace
Leopold Kronecker

**Leopold Kronecker** (7. joulukuuta 1823 Liegnitz, Preussi – 29. joulukuuta 1891 Berliini, Saksa) oli preussinjuutalainen matemaatikko.

Kronecker opiskeli Berliinin yliopistossa. Häntä opettivat muun muassa Ernst Kummer ja Peter Gustav Dirichlet. Opinnäytteensä hän suoritti lukuteorian alalla. Tutkinnon jälkeen Kronecker omistautui kahdeksaksi vuodeksi liike-elämälle, mutta palasi Berliiniin nykyisen Humboldt-yliopiston professuuriin laajennettuaan Evariste Galois'n yhtälöteoriaa. 

Kroneckerin tunnettu motto oli, että algebran ja matemaattisen analyysin on perustuttava kokonaislukuihin. E. T. Bell väittää hänen todenneen, että Jumala on luonut kokonaisluvut, kaikki muu on ihmisen keksintöä..

Kroneckerin merkittäviä saavutuksia ovat muun muassa Kroneckerin symboli (a|n) , joka on Jacobin symbolin yleistys sekä muun muassa Kroneckerin lemma. Hänen mukaansa on saanut nimensä myös Kroneckerin delta, joka saa arvon 0 tai 1 riippuen siitä, ovatko siihen liitetyt luvut yhtäsuuret vai eivät. Sen sijaan klassinen Kroneckerin rajavakio s, joka esiintyy muun muassa Dedekindin eetafunktiossa, ei ole hänen tuotostaan.     

## Lähteet

## Kirjallisuutta
*Harold Edwards *An appreciation of Kronecker*, Mathematical Intelligencer 1987, Nr.1
Tor Westman

**Tor Harald Selim Westman** (2. helmikuuta 1897 Kirkkonummi – 19. toukokuuta 1953 Helsinki) toimi vuosina 1932–1953 Suomen eläinsuojeluyhdistyksen puheenjohtajana. 

Tor Westmanin vanhemmat olivat agronomi, kunnallisneuvos Viktor Selim Westman (1857–1929) ja Edla Johanna Svensson (1862–1940). Hänen veljiään olivat Inkoon kunnaneläinlääkäri Ola Westman ja maanviljelijä, tietokirjailija Paul-Eric Westman.

Westman kirjoitti ylioppilaaksi vuonna 1918. Toimittuaan jonkin aikaa liikealalla hän siirtyi opiskelemaan teologiaa ja ansaitsi elantonsa kappalaisena. Vuonna 1921 hän avioitui eläinsuojeluyhdistyksen puheenjohtajan ja puuhamiehen T. K. Forsténin tyttären Sylvian kanssa ja tuli näin vedetyksi mukaan yhdistyksen toimintaan. Westman valittiin varapuheenjohtajaksi appensa kuoltua 1927 ja puheenjohtajaksi 1932, kun Vilho Selinheimo luopui tehtävästä.

Westman työskenteli aktiivisesti kansainvälisessä eläinsuojelutyössä. Hän oli vahvasti mukana perustamassa Eläinsuojelun Maailmanliittoa 1950 Hollannissa ja hänet valittiin myös järjestön liittohallitukseen. Hän sai Tanskan eläinsuojelun kultaisen ansiomerkin vuonna 1950.

Westmanin kuoltua 1953 äkilliseen tautiin Suomen eläinsuojeluyhdistyksen puheenjohtajuus siirtyi Eero Corellille.

## Kirjallisuutta
* 

## Lähteet
Virallisperiaate

**Virallisperiaate** eli **offisiaaliperiaate** tarkoittaa, että oikeusprosessin kohteesta ja oikeudenkäynnin kulusta määrääminen kuuluu viranomaisille ja oikeudenkäynnin alettua tuomioistuimelle. Periaate koskee tuomioistuimen ja asianosaisten välisiä suhteita. Sen vastakohta on määräämisperiaate. Virallisperiaatetta noudatetaan virallisen syytteen alaisissa rikosjutuissa ja indispositiivisissa riita-asioissa eli jutuissa, joissa sovinto ei ole sallittu. Tällaisten riita-asioiden tietyt prosessitoimet tosin noudattavat määräämisperiaatetta.

Rikosasioissa virallisperiaate tarkoittaa muun muassa, että syytteen nostaminen kuuluu viralliselle syyttäjälle. Syytteen nostamisen jälkeen asianosaiset eivät saa määrätä oikeudenkäynnin kohteesta eivätkä sen kulusta. Syyttäjällä pitää olla perusteltu laillinen syy, jotta hän voi luopua syytteen ajamisesta. Syyttäjä ei saa sopia juttua epäillyn eikä syytetyn kanssa. Periaatteessa syytettyä ei voida tuomita rangaistukseen pelkästään tunnustuksen perusteella, eikä syytetyn tekemä rangaistusvaatimuksen myöntäminen sido tuomioistuinta. Kuitenkin rikosjutuissa *määräämisperiaate* vaikuttaa siten, ettei tuomioistuin saa tuomita rikoksesta, josta syytteessä ei ole vaadittu hänelle rangaistusta.

Indispositiivisissa riita-asioissa ja hakemusasioissa virallisperiaate tarkoittaa, etteivät asianosaiset voi tehdä sovintoa eivätkä siirtää asiaa välimiesoikeuden ratkaistavaksi. Tällöin tuomioistuinta ei sido vastapuolen vaatimuksen oikeaksi myöntäminen, ja tuomioistuin saa päättää, miten tunnustus vaikuttaa todisteena (oikeudenkäymiskaaren 17 luku 4 § 2 mom.). Aloite oikeudenkäynnin aloittamiseksi tulee kuitenkin yleensä asianosaiselta. Määräämisperiaatetta noudatetaan siinä, ettei oikeus saa tuomita enempää tai muuta kuin asianosainen on vaatinut.

## Lähteet
* *Encyclopædia iuridica Fennica*, osa IV palstat 846–848. Suomalainen lakimiesyhdistys 1994–1999.  (koko teos).
* Vuorenpää, Mikko: *Prosessioikeuden perusteet*. Helsinki: Talentum, 2009. .
### Viitteet
Eero Corell

**Karl Eero Harald Corell** (28. heinäkuuta 1900 Lammi – 22. heinäkuuta 1987) oli suomalainen juristi, joka toimi Suomen eläinsuojeluyhdistyksen puheenjohtajana vuosina 1953–1981.

Corell valmistui varatuomariksi 1930 ja työskenteli eri tehtävissä Vaasan hovioikeudessa. Vuonna 1949 hänet kutsuttiin korkeimman oikeuden varajäseneksi Helsinkiin ja kaksi vuotta myöhemmin nimitettiin korkeimman oikeuden vakituiseksi jäseneksi. Vuonna 1957 hän palasi Vaasaan hovioikeuden presidentiksi, missä tehtävässä hän toimi eläkkeelle siirtymiseen saakka.

Corell löysi tiensä Suomen eläinsuojeluyhdistyksen toimintaan jo lapsuudessa. Seuran pitkäaikainen puheenjohtaja T. K. Forstén oli hänen enonsa. Seuran johtokuntaan Corell tuli suoraan Tor Westmanin varapuheenjohtajaksi 1952, ja Westmanin äkillisesti kuoltua Corell valittiin puheenjohtajaksi 1953.

Corell kiinnitti jo ammattitaustansakin vuoksi erityistä huomiota eläinsuojelulainsäädännön kehittämiseen. Vuoden 1971 eläinsuojelulaki oli pitkälti hänen sitkeän työskentelynsä tulosta. 

Corell osallistui aktiivisesti eläinsuojelun kansainväliseen toimintaan. Hänet kutsuttiin Kansainvälisen eläinsuojelujärjestön ISPA:n johtokunnan neuvoa-antavaksi jäseneksi. Yhdistyksen kultaisen ansiomerkin hän sai 1960; Ruotsin, Norjan ja Tanskan eläinsuojeluyhdistysten kultaisilla ansiomerkeillä hänet oli palkittu jo aiemmin.

## Lähteet

## Kirjallisuutta
*Hannu Nieminen: Sata vuotta eläinten puolesta (Suomen eläinsuojeluyhdistys, 2001)
Hakon Westermarck

**Hakon Walter Westermarck** (10. kesäkuuta 1912 Helsinki – 27. marraskuuta 1995 Helsinki) oli suomalainen professori, joka toimi Suomen eläinsuojeluyhdistyksen puheenjohtajana vuosina 1981–1985.

Ruotsissa koulutuksensa saanut Westermarck kuului sotien jälkeen perustetun Eläinlääketieteellisen korkeakoulun ensimmäisiin opettajiin. Eläinläketieteen tohtoriksi hän väitteli vuonna 1952. Westermarck nimitettiin farmakologian ja toksikologian ensimmäiseksi professoriksi 1955, josta virasta hän jäi eläkkeelle 1976. Hän toimi myös Eläinlääketieteellisen korkeakoulun rehtorina 1973–1976.

Westermarck toimi Suomen eläinsuojeluyhdistyksen hallituksessa jäsenenä vuodesta 1974, varapuheenjohtajana 1978–1981 ja puheenjohtajana neljän vuoden ajan 1981–1985. Hänen mielestään eläinsuojelu ja alan järjestöissä toimiminen kuuluivat tärkeänä osana eläinlääkärin ammattikuvaan. Hän toimi myös Pohjoismaiden Eläinsuojeluneuvoston puheenjohtajana sekä Maailman eläinsuojeluyhdistyksen WSPA:n neuvoa-antavana johtokunnan jäsenenä.

Ruotsissa olon aikana Westermarck avioitui Alma Ingridin (o.s. Lindholm; 1914–2011) kanssa. Heidän lapsensa ovat Tuomas, Jan Mikael, Eva Marina sekä Joel.

## Lähteet

## Kirjallisuutta
* Hannu Nieminen: *Sata vuotta eläinten puolesta* (Ekenäs 2001)
Sandavágurin kivi

**Sandavágurin kivi** (FR 2 M) on riimukivi joka löytyi Sandavágurista Färsaarilta vuonna 1917. Nykyään kiven voi nähdä Sandavágurin kirkossa.

Muinaisnorjaksi kivessä lukee: *Þorkell Ônundar sonr, austmaðr af Rogalandi, bygði þenna stað fyrst*. Suomeksi se on suurin piirtein: *Þorkell Ônundarin poika, idänmies Rogalandista, asui tässä paikassa ensimmäisenä*.

Kirjoituksen mukaan Þorkell, kotoisin Rogalandista, Norjasta, oli ensimmäinen joka asettui alueelle asumaan. Hän on luultavasti yksi ensimmäisistä, ellei jopa ensimmäinen, siirtolaisista Sandavágurin alueella. Sekä riimut että kieli kyseisessä riimukivessä vastaavat sitä mitä käytettiin Rogalandissa 1200-luvulla.

## Lähteet
Vilho Selinheimo

**Kaarle Yrjö Vilho Selinheimo** (vuoteen 1906 **Selin**, 9. lokakuuta 1870 Pori – 15. huhtikuuta 1937 Helsinki) oli suomalainen juristi, joka toimi Suomen eläinsuojeluyhdistyksen puheenjohtajana 1927–1931.

Selinheimo opiskeli oikeustiedettä ja tutkinnon suoritettuaan hän palveli senaatin oikeusosastolla ja kirkollisten asiain toimituskunnassa. Vuonna 1911 varatuomari Selinheimo valittiin Suomen eläinsuojeluyhdistyksen johtokuntaan. Kun hänet 1912 nimitettiin Mikkelin läänin ensimmäiseksi lääninsihteeriksi, ryhtyi hän innolla ajamaan eläinsuojelun asiaa sekä perusti Mikkelin eläinsuojeluyhdistyksen.

1917 Selinheimo palasi Helsinkiin valtioneuvoston esittelijäksi. Vuodesta 1918 hän toimi Suomen eläinsuojeluyhdistyksen sihteerinä ja vuodesta 1923 varapuheenjohtajana. Kun pitkäaikainen puheenjohtaja T. K. Forstén kuoli 1927, valittiin Selinheimo hänen seuraajakseen. Lopulta Selinheimon ura yhdistyksen puheenjohtajana kariutui erimielisyyksiin palkkioista, sillä köyhtynyt yhdistys ei voinut maksaa korvausta luottamushenkilöilleen. 

Selinheimo oli useiden koti- ja ulkomaalaisten eläinsuojeluyhdistysten kunniajäsen. Lisäksi hän harrasti muun muassa sukututkimusta. Vilho Selinheimon poika oli anarkisti ja antimilitaristi Aarne Selinheimo.

## Kirjallisuutta
* Hannu Nieminen: Sata vuotta eläinten puolesta (Ekenäs 2001).